26/12/2013 | Administración LocalMunicipal
Outes
Modificación dos prezos públicos polo desenvolvemento de actividades na escola de vela, aluguer anual 420

A Xunta de Goberno Local, en sesión do 2 de decembro do 2013, acordou, por delegación do Pleno, aprobar a modificación dos prezos públicos polo desenvolvemento de actividades na escola e vela, establecidos inicialmente por acordo do Pleno do Concello en sesión do 26 de abril do 2012 e posteriormente modificados, tamén por delegación, por acordo da Xunta de Goberno Local do 22 de outubro do 2012. Concretamente establécese agora unha nova tarifa de 700,00 € polo alugueiro anual das embarcacións da clase 420. En cumprimento dos artigos 59.6 e 60 da Lei 30/1992, do 26 de novembro, de Réxime xurídico das Administracións Públicas e do procedemento administrativo común, e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase o texto íntegro do acordo regulador dos prezos públicos esixidos polos servizos e actividades desenvolvidas na escola de vela do centro náutico do Freixo, cuxo artigo 4 xa incorpora a antedita nova tarifa. ARTIGO 1.–FUNDAMENTO E NATUREZA. Consonte os artigos 41 a 47 e 127 da Lei reguladora de facendas locais (texto refundido aprobado polo Rdl 2/2004, do 5 de marzo –en diante LRFL–), este Concello establece o prezo público pola realización de actividades na escola de vela do Freixo. ARTIGO 2.–CONCEPTO. O prezo público constitúe unha prestación patrimonial de carácter público que satisfarán os usuarios que voluntariamente soliciten a prestación dos servizos ou a realización de actividades na escola de vela ARTIGO 3.–OBRIGADOS AO PAGO. Están obrigados ao pago do prezo público as persoas físicas ou xurídicas (entidades, clubes, federacións etc) que soliciten a utilización da escola de vela. ARTIGO 4.–CONTÍA. O prezo público esíxese con suxeición ás seguintes tarifas: ARTIGO 5.–OBRIGA DE PAGO E PRAZOS DE PAGO.1. A obrigación de pago xurdirá con carácter xeral cando se inicie a prestación dos servizos correspondentes, sen prexuízo do establecido nos apartados seguintes. Non obstante, cando por causas non imputables ao demandante do servizo este non se chegue a prestar, procederá a devolución do importe efectivamente aboado.2. Os prezos esixiranse en réxime de depósito previo, que se realizará cando se solicite a prestación do servizo e, en todo caso, antes do seu comezo, aboándose mediante autoliquidación. O ingreso efectuarase nas entidades financeiras autorizadas polo Concello.3. Estas tarifas enténdense sen prexuízo da repercusión legal que, no seu caso, deba realizarse polos impostos indirectos que graven a prestación do servizo ou acto suxeito. ARTIGO 6.–NORMAS DE XESTIÓN.1. As persoas, clubes, federacións, entidades, etc. que queiran usar os servizos da escola de vela deberán solicitalo indicando os días e horas que desexen. Se o número de solicitudes de uso das embarcacións fose superior ás dispoñibilidades reais, aplicarase o criterio de prioridade temporal segundo a orde de entrada das solicitudes.2. O usuario deberá entregarlle ao responsable da instalación unha copia do resgardo do pago e xustificar que dispón da licenza federativa e documentación esixible para navegar. ARTIGO 7.–PROCEDEMENTO DE PREMA. As débedas por impago dos prezos serán esixibles polo procedemento de constrinximento consonte os artigos 10.1 e 46.3 da LRFL. ARTIGO 8.--DELEGACIÓNS. De acordo co artigo 47 da LBRL, o establecemento de novos prezos ou tarifas, así como a modificación das existentes delégase na Xunta de Goberno Local do Concello. DISPOSICION DERRADEIRA O presente acordo entrará en vigor trala súa publicación no Boletín Oficial da Provincia da Coruña, na páxina dixital e no taboleiro de edictos da Corporación. Outes, 17 de decembro do 2013. O alcalde Asdo.: Carlos E. López Crespo